Piratubos ežeras
Piratubos ežeras (port. Lago Piratuba) – ežeras šiaurės rytų Brazilijoje, Amapos valstijoje, 78 km į rytus nuo Tartarugalzinijo, 20 km į vakarus nuo Sukurižu, 10 km nuo Atlanto vandenyno kranto, pakrantės mangrovių sąžalynuose. Ilgis 16 km, plotis iki 13 km. Apsuptas daugelio aliuvinių ežerų. Jungiasi su Aragvario baseinu. Ežeras ir plati teritorija aplink jį (3924 km²) paskelbta Piratubos ežero biologiniu rezervatu.